ત્યારથી પતિ-પત્નિ બંને બધી વસ્તુની કિંમત રાબિયામાઁના જમાના પ્રમાણે કહેવા લાગ્યા. આ વાતને થોડા દિવસો વીતી ગયા. એક દિવસ રાબિયામાઁના પુત્રને તેના મિત્રો સાથે કાશ્મીર જવાનું થયું. થોડા દિવસ ત્યાં ફર્યાં પછી પાછા આવતા તેણે ત્યાંથી રાબિયામાઁ માટે કાશ્મીરી સાલ તથા સૂકો મેવો ખરીદ્યો. ઘેર આવીને તેને રાબિયામાઁને સાલ આપી. રાબિયામાઁ તો એ જોઈ ખુશ તો થઈ ગયાં પરંતુ ફરી મનમાં એની કિંમત વિશે ચિંતા કરવા લાગ્યાં. તેમણે પોતાના પુત્રને એની કિંમત પૂછી, તેમના પુત્રએ એટેકવાળી ઘટના પછી વિચાર્યું જ હતું કે રાબિયામાઁને એમના જમાનાની કિંમત કહેવી. તેણે રાબિયામાઁને તે સાલની મૂળ કિંમત કરતાં અડધાથીય ઓછી કિંમત કહી. રાબિયામાઁને કાંઈ ખાસ ફરક પડ્યો નહીં.